Muhammad Radzi Abu Hassan

Datuk Dr. Muhammad Radzi bin Abu Hassan (lahir 1 Mei 1965) ialah seorang pakar perunding perubatan dan pakar gastroenterologi yang kini berkhidmat sebagai Ketua Pengarah Kementerian Kesihatan Malaysia sejak April 2023. Beliau menggantikan Tan Sri Dr Noor Hisham Abdullah yang bersara wajib pada 21 April 2023.

Kehidupan awal 
Beliau dilahirkan di  Butterworth, Pulau Pinang pada 1 Mei 1965.

Beliau berkelulusan LRCP dari Royal College of Physician (Dublin), 1991. Seterusnya beliau diterima menjadi Member of Royal College of Physician (UK), 1997 dan memperolehi Sarjana Perubatan (USM), 1997. Beliau menjalani latihan sub kepakaran gastroenterologi dan hepatologi bersama MOH, 1998; USM, 1999 dan Royal Melbourne Hospital, Australia, 2000. Kemudian beliau diterima menjadi Fellow Royal Colllege of Physician (Edinburgh) dan menjadi Felo Akademi Perubatan Malaysia . Memulakan kerjaya sebagai doktor pelatih di Hospital Besar Kuala Lumpur (1991-1992) sebelum ke Hospital Besar Kota Bharu (1992-1994). Seterusnya Klinik Pakar Perubatan di Hospital Kuala Terengganu (1998) dan sekembali daripada latihan di Australia ditempat di Hospital Sultanah Bahiyah, 2001 hingga sekarang. Beliau telah menjadi pakar perunding kanan perubatan dengan sub kepakaran gastroenterologi dan hepatologi dan telah dilantik menjadi Ketua Jabatan Perubatan (2005-2017) dan Ketua Penyelaras Perubatan Negeri Kedah dan kini Ketua Pusat Penyelidikan Klinikal di Hospital Sultanah Bahiyah. Dalam peringkat kebangsaan Dr Muhammad Radzi bertindak sebagai Ketua Perkhidmatan Gastroentrologi dan Hepatologi dan menjadi pengerusi pentauliahan bidang kepakaran ini semenjak 2013. Beliau menerbitkan lebih daripada 50 kertas ilmiah dan 60 pembentangan dan abstraks. Beliau juga merupakan doktor peribadi Al Marhum Sultan Kedah dan Seri Paduka Yang Di Pertuan Agong serta menjadi penyelaras perubatan sultan dan kerabat diraja Negeri Kedah. Datuk Dr Muhammad Radzi telah dianugerahi B.C.K., 2004; S.D.K., 2006; D.S.D.K., 2008 oleh DYMM Sultan Kedah dan Panglima Setia Diraja (P.S.D.), 2015 oleh Yang Di Pertuan Agung.

Rujukan 

Kelahiran 1965